Lav et referat af nedenstående tekst:

Tekst:
I højsommeren har der været mange besøgende forbi Fårup Sommerland og samtidig er antallet af udenlandske besøgende igen på samme niveau som før corona. Hvis de høje besøgstal fortsætter, så kan Fårup Sommerland sætte besøgsrekord. Den nuværende rekord er fra 2013 og lyder på hele 656.904 besøgende. - Danskerne har igen i år været flittige gæster i parken, men det er i høj grad antallet af udenlandske turister, som har boomet hen over sommeren. Antallet af udenlandske gæster er nemlig tilbage på niveauet for 2019, og vi ligger formentlig også en smule over det tal. Det er rigtigt glædeligt og en væsentlig årsag til vores fantastiske besøgstal – selvfølgelig også i kombination med en stor opbakning fra danskerne, siger Niels Jørgen Jensen, administrerende direktør i Fårup Sommerland. I løbet af sommeren har parken haft besøg af 300.000, og lige nu har Fårup haft 31 procent flere gæster end sidste år. Fårup Sommerlands sidste åbningsdag i 2022-sæsonen er søndag den 23. oktober i forbindelse med Lysfald, hvor hele parken dækkes af farvestrålende lys.

Referat:
Høje besøgstal fra både danske og udenlandske turister gør, at Fårup Sommerland nu kan øjne muligheden for en besøgsrekord.